Таҗи Гыйззәт музее (Әгерҗе)

Таҗи Гыйззәт музее () — Татарстанның Әгерҗе шәһәрендә урнашкан муниципаль мәдәният оешмасы (музей). Әгерҗе районы мәдәни мирас һәм тарих музее филиалы. Драматург Таҗи Гыйззәтнең (1895—1955) тормыш юлы һәм иҗаты белән таныштыра.

 Тарих 
Музей ачу тәкъдимен 2005 елда драматургның  улы – профессор, фәлсәфә фәннәре докторы Казбәк Таҗи улы Гыйззәтов әйтә.

ТР Әгерҗе районы башкарма комитеты җитәкчесе Ф. Г. Нуриев 2006 елның 18 декабрендә «Әгерҗедә Таҗи Гыйззәт музеен оештыру турында» 496нчы санлы карар кабул итә Постановление Руководителя Исполкома муниципального образования «Агрызский муниципальный район» от 18.12.2006 N 490.

Шул карар нигезендә, 2007 елның августында Әгерҗе шәһәренең Таҗи Гыйззәт исемендәге (2010 елдан) 3нче санлы урта мәктәбе бинасында музей ачыла.

 Тасвирлама 
Казбәк Гыйззәтов һәм аның хатыны, шәфкать туташы Фирдәвес Гыйният кызы 2005 елдан башлап музейга күпсанлы фотосурәтләр, китаплар, Таҗи Гыйззәтнең шәхси әйберләрен тапшырып килә. Әлеге әйберләр музей экспозициясенең нигезен тәшкил итә. Музейны оештыруда Әгерҗе районы башкарма комитеты җитәкчесе урынбасары Равия Фәррахи кызы Лутошкина, рәссам Камил Мансур улы Мөхәммәтшин, китапханә хезмәткәрләре зур өлеш кертә  Музей истории и культурного наследия Агрызского муниципального района РТ. tatfrontu.ru.

Күргәзмәләрдә драматургның тормышы һәм иҗаты чагыла. Музейда язучының шәхси әйберләре дә саклана.

 Сылтамалар 
  Музей истории и культурного наследия Агрызского муниципального района РТ. Музеи России 
   Таҗи Гыйззәт музее . Укучының (Нурислам Абдуллин) мәдәни көндәлеге 

 Искәрмәләр 

Төркем:Әлифба буенча музейлар
Төркем:Әгерҗе районы музейлары
Төркем:Әдәби музейлар
Төркем:Таҗи Гыйззәт